ПРОТОКОЛ № 21
от заседанието на Комисия по правни и институционални въпроси към Пленума на Висшия съдебен съвет, 
проведено на  19 юни 2017 г.

Днес, 19 юни 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Аделина Кандова – главен експерт в дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в дирекция „Публична комуникация и протокол“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

	    -  Атестиране на служители от администрацията на Висшия съдебен съвет на основание чл. 19, ал. 1, т.10 от Вътрешните правила за  назначаване, атестиране и повишаване в ранг на съдебните служители в администрацията на Висшия съдебен съвет 

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Писмо от Н.Пр. Кшищов Краевски – извънреден и пълномощен посланик на Република Полша в Република България с приложени справки, изготвени от Министерство на правосъдието на Република Полша във връзка с обсъжданите съдебни реформи в Полша

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС ДА ПРИЕМЕ ЗА ЗАПОЗНАВАНЕ представените от  Н.Пр. Кшищов Краевски – посланик на Република Полша справки във връзка с обсъжданите съдебни реформи в Полша.
1.2. ПРЕДЛАГА НА ПЛЕНУМА НА ВСС ДА УВЕДОМИ Н.Пр. Кшищов Краевски – посланик на Република Полша, че информацията е представена на вниманието на членовете на ВСС, за запознаване.
1.3. Материалите да се внесат в следващото редовно заседание на Пленума на ВСС.

2. ОТНОСНО:  Писмо от Министерство на правосъдието (МП) с искане за предоставяне на отчет за първото полугодие на 2017 г. по изпълнението на целите на Актуализираната стратегия за продължаване на реформата в съдебната система и на мерките по Плана за действие за 2017 г. за изпълнение на препоръките от доклада на Европейската комисия (ЕК) в рамките на Механизма за сътрудничество и оценка (МСО)

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ИЗПРАЩА писмото от Министерство на правосъдието (МП) с искане за предоставяне на отчет за първото полугодие на 2017 г. по изпълнението на целите на Актуализираната стратегия за продължаване на реформата в съдебната система и на мерките по Плана за действие за 2017 г. за изпълнение на препоръките от доклада на Европейската комисия (ЕК) в рамките на Механизма за сътрудничество и оценка (МСО) на всички постоянни комисии към Пленума и Колегиите на ВСС, както и на Съдийска и прокурорска колегия, за представяне на исканата информация в срок до 27.06.2017 г.
2.2. ВЪЗЛАГА на експертите от дирекция „Международна дейност“ да обобщят информацията от постоянните комисии към Пленума и Колегиите на ВСС.
2.3. Обобщената информация за изпълнението на мерките по Плана за действие за 2017 г. за изпълнение на препоръките от доклада на Европейската комисия (ЕК) в рамките на Механизма за сътрудничество и оценка (МСО), да се внесат в следващо редовно заседание на Пленума на ВСС, за одобряване и изпращане до Министерство на правосъдието.

3. ОТНОСНО:  Писмо от Министерство на правосъдието (МП) с искане за предоставяне на становище по проекта на Пътна карта по Мярка 13 от Плана за действие за 2017 г. за изпълнение на препоръките от Независимия анализ на структурния и функционален модел на Прокуратурата и анализа за нейната независимост

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
	3.1. ИЗПРАЩА писмото от Министерство на правосъдието на всички постоянни комисии към Пленума и Колегиите на ВСС за становища и предложения за изменение и допълнение на предвидените мерки.
	3.2. ВЪЗЛАГА на експертите от дирекция „Международна дейност“ да обобщят представените становища и предложения. 
	3.3. ВНАСЯ материалите по т. 3, ведно с постъпилите становища и предложения за следващо редовно заседание на Пленума на ВСС.

гл. експерт в д-я „Международна дейност“
                                                                  Аделина Кандова 

II. ПУБЛИЧНА КОМУНИКАЦИЯ:

4. ОТНОСНО:  Информация от административните ръководители на Окръжен съд гр. Пазарджик, Окръжен съд гр. Ямбол, Военен съд гр. София, Районен съд гр. Елена, Районен съд гр. Карлово и Административен съд гр. Видин относно проведен „Ден на отворените врати“ през 2017 г.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема за сведение информацията от административните ръководители на Окръжен съд гр. Пазарджик, Окръжен съд гр. Ямбол, Военен съд гр. София, Районен съд гр. Елена, Районен съд гр. Карлово и Административен съд гр. Видин относно проведен „Ден на отворените врати“ през 2017 г.
4.2. Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.
4.3. Възлага на експертите от отдел „Публична комуникация и протокол“ да изпратят писма до административните ръководители на органите на съдебната власт, с молба да предоставят своевременно информация за проведените „Дни на отворените врати“ през 2017 г.

     5. ОТНОСНО: Информация от административните ръководители на Районен съд гр. Елена, Районен съд гр. Девин, Районен съд гр. Казанлък и съвместно от Окръжен съд и Окръжна прокуратура гр. Благоевград относно участието им в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2016/2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	5.1. Приема за сведение информацията от административните ръководители на Районен съд гр. Елена, Районен съд гр. Девин, Районен съд гр. Казанлък и съвместно от Окръжен съд и Окръжна прокуратура гр. Благоевград относно участието им в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2016/2017 г.
     5.2. Възлага на експертите от отдел „Публична комуникация и протокол“ да включат информацията при изготвянето на годишния анализ за участието на органите на съдебната власт в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2016/2017 г.

         6. ОТНОСНО: Обсъждане на начина на разпространение на изданието на „Конституция на Република България“ сред участниците в Образователната програма „Съдебната власт – информиран избор и гражданско доверие. Отворени съдилища и прокуратури“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

    6.1. ВЪЗЛАГА отдел „Публична комуникация и протокол“ да организира, чрез органите на съдебната власт участници в програмата, разпространението на „Конституция на Република България“ сред учениците участници в програмата, съгласно предоставения списък от МОН за броя на учениците включени през учебната 2016/2017. 

Гл. експерт - връзки с обществеността в д-я „Публична комуникация и протокол“:
                  З.Златева 

III. ПРАВНИ ВЪПРОСИ:

7. ОТНОСНО: 	Решение на Комисия „Дисциплинарна дейност и взаимодействие с ИВСС“ към Прокурорската колегия на ВСС относно доклад във връзка с отразяване на обстоятелството по заличаване на наложено дисциплинарно наказание в поддържаните от дирекция „Дисциплинарна дейност“ публични регистри

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	7.1. ИЗПРАЩА докладната записка на  Комисия „Дисциплинарна дейност и взаимодействие с ИВСС“ към двете колегии по компетентност. 

8. ОТНОСНО: Проект на Правилник за администрацията в съдилищата

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. На основание чл. 26, ал. 3 от Закона за нормативните актове, проектът на Правилник за администрацията в съдилищата, да се публикува на интернет страницата на Висшия съдебен съвет, ведно с мотивите към него, съответно доклада, финансовата обосновка и предварителната оценка на въздействието по чл. 20 от с.з.
8.2. Срокът за предложения и становища по проекта на Правилник за администрацията в съдилищата, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
8.3. Изпраща проекта на дирекция „Бюджет и финанси“ за финансова обосновка.
8.4. Да се изпрати проекта на Правилник за администрацията в съдилищата и доклада към него на Гражданския съвет към ВСС.

9. ОТНОСНО: Писмо от адвокатско дружество „ДОКОВСКА, АТАНАСОВ И СЪДРУЖНИЦИ“ с искане за предоставяне на видео - и/или аудиозаписите от проведено заседание на Пленума на ВСС на 27.04.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. ВЪЗЛАГА на дирекция „Правна“ да проучи основанията и условията за съхранение на записи от онлайн излъчванията на заседанията на ВСС.

ДОПЪЛНИТЕЛНИ ТОЧКИ:
10 ОТНОСНО: Атестиране на служители от администрацията на Висшия съдебен съвет на основание чл. 19, ал. 1, т.10 от Вътрешните правила за  назначаване, атестиране и повишаване в ранг на съдебните служители в администрацията на Висшия съдебен съвет /Правилата/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
10.1. На основание чл. 19, ал. 1, т.10 от Правилата оценява дейността на експертите към комисията, както следва:
- Саша Харитонова - с 3 точки
- Христина Тодорова - с 3 точки
- Зорница Златева - с 3 точки.
- Мартин Величков - с 3 точки.
10.2. Решението по т. 10 да се изпрати на главния секретар на Висшия съдебен съвет, както и на председателя на комисията по атестирането.

                                                                 ПРЕДСЕДАТЕЛ
                                                                    НА КОМИСИЯТА:	/п/
	     
             ЮЛИАНА КОЛЕВА